Vermeende renosterstropers in Limpopo in hegtenis - Radio Laeveld
Written by lande on May 25, 2018
Drie vermeende renosterstropers is in hegtenis geneem en meer as tweehonderd duisend rand in kontant en verskeie dele van renosterkarkasse is naby Phalaborwa gekonfiskeer, het die Suid-Afrikaanse Polisiediens in Limpopo gesê.
In ‘n gesamentlike poging deur die polisie om misdaad in die provinsie te beveg, het misdaadbestrydingstrategieë, insluitend padblokkades en stop-en-soek-bedrywighede, steeds positiewe en betekenisvolle resultate opgelewer, het luitenant-kolonel Moatshe Ngoepe gesê. Die drie verdagtes is tusen Hoedspruit en Phalaborwa by ‘n padblokkade langs die R40 tydens ‘n provinsiale gesamentlike operasie – Uya Pamwe – as deel van Operasie Fiela II, gearresteer. Toe die voertuig deursoek is, is die kontant en ‘n oor, ‘n neus en ‘n stert van ‘n witrenoster, in die verdagtes se besit gevind.
Tagged as Limpopo renosterstroper